ব্রায়ান ক্লোজ
ডেনিস ব্রায়ান ক্লোজ, সিবিই (ইংরেজি: Brian Close; জন্ম: ২৪ ফেব্রুয়ারি, ১৯৩১ - মৃত্যু: ১৩ সেপ্টেম্বর, ২০১৫) রডনের টাউন স্ট্রিট এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, প্রশাসক ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। তিনি ইংল্যান্ডের ক্রিকেটের ইতিহাসে সর্বকনিষ্ঠ টেস্ট ক্রিকেটারের মর্যাদা পেয়েছেন। মাত্র ১৮ বছর বয়সে তার টেস্ট অভিষেক ঘটে। এছাড়াও, ইংল্যান্ড দলকে নেতৃত্ব দিয়েছেন ব্রায়ান ক্লোজ। ইংল্যান্ডের প্রধান ঘরোয়া ক্রিকেট প্রতিযোগিতা কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। এছাড়াও, সমারসেট দলের অধিনায়কত্ব করেন।